*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Noteikumi par grāmatvedības uzskaites informāciju, kas pēc pieprasījuma**

**iesniedzama Valsts dzelzceļa administrācijai**

Izdoti saskaņā ar Dzelzceļa likuma

31.panta 2.1 daļu

1. Noteikumi nosaka grāmatvedības uzskaites informāciju, kas pēc pieprasījuma iesniedzama Valsts dzelzceļa administrācijai.

2. Atsevišķas grāmatvedības uzskaites informācija:

2.1. peļņas un zaudējumu pārskati un bilances atsevišķi par kravas pārvadājumiem, pasažieru pārvadājumiem un infrastruktūras pārvaldības darbībām. Piemērojot šos noteikumus peļņas un zaudējumu pārskats ir pārskats, kurā norāda attiecīgus ieņēmumus un izmaksas atsevišķi pa darbības veidiem pieprasītā laika periodā;

2.2. pārskatāma un detalizēta informācija par atsevišķiem valsts vai pašvaldības līdzekļu un citu kompensācijas veidu avotiem un izlietojumu, ietverot arī sīku pārskatu par saimnieciskās darbības naudas līdzekļu plūsmām, lai noteiktu, kādā veidā ir izlietoti šie valsts vai pašvaldības līdzekļi un citi kompensācijas veidi;

2.3. izmaksu kategorijas (veidi) un peļņas kategorijas (peļņas detalizēts sadalījums), kas dod iespēju noteikt, vai ir notikusi šo dažādo darbību šķērssubsidēšana;

2.4. metodes, kas izmantotas izmaksu sadalīšanai starp dažādām darbībām;

2.5. ja dzelzceļa transporta nozarē regulēts uzņēmums apvienots ar citiem uzņēmumiem vienā koncernā, pilnīga informācija par maksājumiem, kas veikti starp koncernā apvienotiem uzņēmumiem.

3. Informācija maksas par piekļuvi sliežu ceļiem pārraudzībai:

3.1. dažādas izmaksu kategorijas (veidi), jo īpaši sniedzot pietiekamu informāciju par minimālo piekļuves pakalpojumu kompleksā dažādu pakalpojumu vai pakalpojumu grupu robežizmaksām vai tiešajām izmaksām (Komisijas 2015.gada 12.jūnija īstenošanas regulas (ES) [2015/909](http://eur-lex.europa.eu/eli/reg/909/2015?locale=LV) par kārtību, kā aprēķināt izmaksas, kas tieši radušās, sniedzot vilcienu satiksmes pakalpojumus, izpratnē) tā, lai varētu pārraudzīt infrastruktūras maksas;

3.2. pietiekama informācija, lai dotu iespēju pārraudzīt atsevišķas maksas, kas samaksātas par pakalpojumiem (vai pakalpojumu grupām). Pēc pieprasījuma ietver datus par atsevišķu pakalpojumu apjomu, atsevišķu pakalpojumu cenu un kopējiem ieņēmumiem no iekšējiem un ārējiem klientiem par atsevišķiem pakalpojumiem;

3.3. lai nepieļautu tādu cenu noteikšanu, kuras, iespējams, apdraud konkurenci (šķērssubsidēšana, dempings un pārmērīgas cenas), – izmaksas un ieņēmumus par atsevišķiem pakalpojumiem (vai pakalpojumu grupām), izmantojot, atbilstīgi norādītajam pieprasījumā, attiecīgas izmaksu metodes.

4. Ziņas par darbības finanšu rezultātiem:

4.1. darbības finanšu informācija;

4.2. izdevumu kopsavilkums;

4.3. informācija par uzturēšanas izdevumiem;

4.4. informācija par darbības nodrošināšanas izdevumiem;

4.5. informācija par ieņēmumiem;

4.6. nepieciešamības gadījumā – citas ziņas, kas paplašina un izskaidro šo noteikumu 4.1., 4.2., 4.3., 4.4., un 4.5.apakšpunktā uzskaitīto informāciju.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2012.gada 21.novembra direktīvas [2012/34/E](http://eur-lex.europa.eu/eli/dir/2007/59?locale=LV)S, ar ko izveido vienotu Eiropas dzelzceļa telpu.

Ministru prezidents M.Kučinskis

Satiksmes ministrs U.Augulis

Iesniedzējs: satiksmes ministrs U.Augulis

Vīza: valsts sekretārs K.Ozoliņš

12.04.2016 09:27

410

Juris Zālītis

67028373, juris.zalitis@sam.gov.lv